./data/phi0474/phi057/phi0474.phi057.perseus-lat1.xml
vesperi a Philotimo litteras accepi Domitium exercitum firmum habere, cohortis ex Piceno       Lentulo et        Thermo ducentibus cum Domiti exercitu coniunctas esse, Caesarem intercludi posse eumque id timere, bonorum animos recreatos Romae, improbos quasi perculsos  haec metuo equidem ne sint       somnia, sed tamen M'  Lepidum, L  Torquatum, C  Cassium tribunum pl  (hi enim sunt nobiscum, id est in Formiano) Philotimi litterae ad vitam revocaverunt  ego autem illa metuo ne veriora sint, nos omnis paene iam captos esse, Pompeium       Italia cedere; quem quidem (o rem acerbam!) persequi Caesar       dicitur  persequi       Caesar       Pompeium? quid? ut interficiat? o me miserum! et non omnes       nostra corpora opponimus? in quo tu quoque ingemiscis  sed quid       faciamus? victi, oppressi, capti plane sumus